અન્ય એક મેચમાં બોસ્નિયા હર્જેગોવિનિયાએ નોર્ધર્ન આયરલેન્ડને ૨-૧થી પરાજય આપ્યો હતો. બોસ્નિયા તરફથી ૩૬મી મિનિટે હારિસ દુલ્જેવિચે ગોલ કરી ટીમને લીડ અપાવી હતી જ્યારે બીજા હાફમાં ૬૪મી મિનિટે ડિફેન્ડર ક્રેગ કેચકાર્ટ અને ગોલ કીપર બેઇલે પીકોક ફારેલ વચ્ચેના મિક્સઅપને કારણે બોસ્નિયાના સારિકે ગોલ કરી ટીમને ૨-૦ની લીડ અપાવી હતી. મેચ ૯૦ મિનિટ પૂર્ણ થયા બાદ ૯૦+૩ મિનિટે ગ્રિગે ગોલ કરી લીડ ઘટાડી હતી પરંતુ ત્યાં સુધી ઘણું મોડું થઈ ગયું હતું અને બોસ્નિયાએ ૨-૧થી મેચ જીતી લીધી હતી. આ ઉપરાંત સ્વિટ્ઝરલેન્ડે ઝુબેર (૧૩મી મિનિટ), ઝકરિયા (૨૩), શકિરી (૫૩), સેફેરોવિચ (૬૭), એજેતી (૭૧) અને મેહમેદી (૮૨મી મિનિટ)ના ગોલની મદદથી આઇસલેન્ડને ૬-૦થી કચડી નાખ્યું હતું.